
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 38 

5 Μαρτίου 2001 

Το παρόν ΦΕΚ επανεκτυπώθηκε, διότι η αρχική εκτύπωση έγινε από εσφαλμένο αντίγραφο του Π. Δ/τος 49 που υπέβαλε το ΥΠΕΠΘ 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

48. Εσωτερικός κανονισμός λειτουργίας των Εργαστη¬ 

ρίων Φαρμακολογίας και Βιοχημείας του Τμήματος Ια¬ 
τρικής του Δημοκριτείου Πανεπιστημίου Θράκης. 

49. Ίδρυση Παιδοχειρουργικής κλινικής στο Τμήμα Ιατρι¬ 

κής του Πανεπιστημίου Πατρών και καθορισμός του 
εσωτερικού της κανονισμού. 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 48 
Εσωτερικός κανονισμός λειτουργίας των Εργαστηρίων Φαρ¬ 
μακολογίας και Βιοχημείας του Τμήματος Ιατρικής του 
Δημοκριτείου Πανεπιστημίου Θράκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη 

Τις διατάξεις: 

1. Των άρθρων 50 παρ. 1 και7παρ. 5του Ν. 1268/1982 «Δο¬ 
μή και λειτουργία των Ανωτάτων Εκπαιδευτικών Ιδρυμάτων» 
(Α' 87) όπως η τελευταία αυτή διάταξη τροποποιήθηκε με το 
άρθρο 48 παρ. 2 του Ν. 1404/1983 «Δομή και λειτουργία των 
Τεχνολογικών Εκπαιδευτικών Ιδρυμάτων» (Α' 173), 

2. Του άρθρου 4 παρ. 1 εδ. γ του Ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (Α' 159). 

3. Του (άρθρου 29Ατου Ν. 1558/1985 όπως αυτό προσετέ- 
θη με το άρθρο 27 του Ν. 2081/92 «Κυβέρνηση και Κυβερνητι¬ 
κά όργανα»(Α' 154) και τροποποιήθηκε με το άρθρο 1 παρ. 2α 
του Ν. 2469/1997 «Περιορισμός και βελτίωση της αποτελε- 
σματικότητας των κρατικών δαπανών και άλλες διατάξεις» 
(Α' 38), 

4. του άρθρου 22 παρ. 3του Ν. 2362/1995 «Περί δημοσίου 
Λογιστικού, ελέγχου των δαπανών του Κράτους και άλλες 
διατάξεις» (Α'247), 

5. Τις διατάξεις του άρθρου 1 περ. ιιτου Π.Δ. 55/1996 «Πε¬ 
ριορισμός συναρμοδιοτήτων κατά την έκδοση διοικητικών 
πράξεων» (Α' 48), 

6. Τις διατάξεις του π.δ. 459/87 (Α' 215). 

7. Τη γνώμη της Γενικής Συνέλευσης του Τμήματος Ιατρι¬ 
κής του Δημοκριτείου Πανεπιστημίου Θράκης (συνεδρίαση 
9/27-6-2000). 

8. Το γεγονός ότι από την εφαρμογή των διατάξεωντου πα¬ 


ρόντος διατάγματος δεν προκαλείται δαπάνη σε βάρος του 
προϋπολογισμού του Δημοκριτείου Πανεπιστημίου Θράκης. 

9.Την αριθμ. 516/2000 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 
Αντικείμενο 

Τα κατά τις διατάξεις του π.δ.459/1987 εργαστήρια: α) Βιο¬ 
χημείας και β) Φαρμακολογίας του Τ μήματος Ιατρικής του Δη- 
μοκριτείου Πανεπιστημίου Θράκης, τα οποία έχουν κατανεμη- 
θεί στον Λειτουργικό - Κλινικοεργαστηριακό Τομέα, καλύ¬ 
πτουν εκπαιδευτικές και ερευνητικές ανάγκες, ως ακολούθως: 

α. Το Εργαστήριο Βιοχημείας, καλύπτει εκπαιδευτικές και ε¬ 
ρευνητικές ανάγκες στο γνωστικό αντικείμενο της Βιοχημείας 
με θεματικές ενότητες που αφορούν δομή και λειτουργία των 
βασικών βιομορίων, καθώς και πλήρη περιγραφή του μεταβολι¬ 
σμού και των μοριακών μηχανισμώντης διατήρησης της ζωής. 

β. Το Εργαστήριο Φαρμακολογίας, καλύπτει εκπαιδευτικές 
και ερευνητικές ανάγκες στο γνωστικό αντικείμενο της Φαρ¬ 
μακολογίας, σε θέματα που αφορούν την εφαρμογή των 
φαρμάκων για θεραπευτικούς σκοπούς. 

Άρθρο 2 
Αποστολή 

Κάθε εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπεδο 
των διδακτικών και ερευνητικών αναγκών του Τμήματος Ια¬ 
τρικής, καθώς και άλλων τμημάτων του Δημοκριτείου Πανε¬ 
πιστημίου Θράκης σε θέματα που εμπίπτουν στα αντικείμενα 
δραστηριότητας των εργαστηρίων όπως αυτά προσδιορίζο¬ 
νται στο άρθρο 1 τουπαρόντος. Ειδικότερατην ευθύνη για το 
ερευνητικό έργο του εργαστηρίου έχουντα μέλη Δ. Ε. Π. αυ¬ 
τού, τα οποία κατά περίπτωση συνεπικουρούνται από το επι¬ 
στημονικό προσωπικό που υπηρετεί σε αυτό, στον Τομέα ή 
στο Τμήμα. 

Για κάθε ερευνητικό έργο, ορίζεται ένας κύριος υπεύθυνος 
από τα μέλη Δ. Ε. Π. ή το επιστημονικό προσωπικό που υπη¬ 
ρετεί στονΤομέα κάθε δε ερευνητική πρόταση, κοινοποιείται 
στα μέλη του οικείου Τομέα και σε άλλους τομείς του Τ μήμα¬ 
τος Ιατρικής του Δημοκριτείου Πανεπιστημίου Θράκης. 

2. Τη συνεργασία κάθε μορφής με κέντρα ερευνών και α¬ 
καδημαϊκά ιδρύματα ημεδαπής και αλλοδαπής, εφόσον οι ε¬ 
πιστημονικοί στόχοι, συμπίπτουν, συμβαδίζουν και αλληλο- 
συμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, σε¬ 
μιναρίων συμποσίων συνεδρίων και άλλων επιστημονικών εκ¬ 
δηλώσεων, την πραγματοποίηση δημοσιεύσεων και εκδόσε¬ 
ων καιτην πρόσκληση ελλήνων και ξένων αναγνωρισμένων ε¬ 
πιστημόνων. 

4. Την παροχή υπηρεσιών σε ιδιώτες κατά τα προβλεπόμε- 
να στο Π.Δ. 159/1984 «Προϋποθέσεις παροχής υπηρεσιών α¬ 
πό τα Πανεπιστημιακά εργαστήρια σε ιδιώτες και κάθε νομι¬ 
κής μορφής οργανισμούς» (Α' 53). 

Άρθρο 3 
Προσωπικό 

Κάθε εργαστήριο στελεχώνεται από μέλη του Διδακτικού 
Ερευνητικού Προσωπικού (Δ. Ε. Π.) του Τμήματος Ιατρικής 
που το γνωστικό αντικείμενο της θέσης που κατέχουν εμπί¬ 
πτει στα διδακτικά και ερευνητικά ενδιαφέροντα του εργα¬ 
στηρίου, από μέλη του Ειδικού Τεχνικού Εργαστηριακού 
Προσωπικού (Ε.Τ. Ε. Π.) καθώς και από μέλη του λοιπού επι¬ 
στημονικού προσωπικού και του διοικητικού προσωπικού 
που τοποθετούνται στο εργαστήριο με τη διαδικασία των άρ¬ 
θρων 4 παρ. 1 (δ) του Ν. 2083/92 (Α' 159) και 13παρ.3βτου ν. 
2817/2000 « Εκπαίδευση των ατόμων με ειδικές εκπαιδευτι¬ 
κές ανάγκες και άλλες διατάξεις» (Α' 78) αντίστοιχα. 

Άρθρο 4 

Διοίκηση-Αρμοδιότητες 

1. Κάθε εργαστήριο διευθύνεται από μέλοςτου Διδακτικού 
Ερευνητικού Προσωπικού (Δ. Ε. Π.) του Λειτουργικού - Κλι- 
νοκοεργαστηριακού Τομέα του Τμήματος Ιατρικής του του 
Δημοκριτείου Πανεπιστημίου Θράκης που ορίζεται με τη δια¬ 
δικασία που ορίζουν οι διατάξεις του άρθρου 28 παρ. 22 του 
Ν. 2083/92 (ΑΊ59). 

2. Ο διευθυντής ασκεί τις αρμοδιότητες που ορίζονται στο 
άρθρο 7 του Ν. 1268/82 μεταξύ των οποίων περιλαμβάνονται 
ο συντονισμός του διδακτικού (προπτυχιακού-μεταπτυχια- 
κού) και ερευνητικού έργου του εργαστηρίου, η κατάρτιση 
και υποβολή στη Γενική Συνέλευση του Λειτουργικού - Κλινι- 
κοεργαστηριακού Τομέα του ετήσιου προγράμματος λει¬ 
τουργίας του εργαστηρίου καιη μέριμνα για τηντήρησή του, 
η μέριμνα για τη στελέχωση, την οικονομική διαχείριση και 
την κατανομή των χώρων του εργαστηρίου, η εισήγηση στη 
Γ ενική Συνέλευση του Λειτουργικού -Κλινικοεργαστηριακού 
Τομέα για τον ορισμό των υπευθύνων για τα αναλώσιμα υλι¬ 
κά και τον κινητό εξοπλισμό και η υπογραφή κάθε εγγράφου 
που διακινεί το εργαστήριο. 

Ο διευθυντής συγκαλεί επίσης, όποτε κρίνει αναγκαίο για 
τη διευκόλυνση του έργου του, το Επιστημονικό Συμβούλιο 
το οποίο αποτελεί συμβουλευτικό όργανο, στο οποίο συμμε- 
τέχουντα μέλη Δ. Ε. Π. και το λοιπό επιστημονικό προσωπικό 
του εργαστηρίου, με πρόεδροτον ίδιο. 

Άρθρο 5 

Εγκατάσταση-λειτουργία 

1. Κάθε εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Δημοκρίτειου Πα¬ 
νεπιστημίου Θράκης και σε χώρους που παραχωρούνται σ’ 
αυτό για την εγκατάσταση των οργάνων και του λοιπού τε¬ 
χνικού εξοπλισμού που είναι αναγκαίος για τη διενέργεια των 
εργαστηριακών ασκήσεων και των ερευνητικών προγραμμά¬ 
των. Στο χώρο εγκατάστασης τοποθετείται πινακίδα με τον 
τίτλο του εργαστηρίου. 

2. Στο χώρο του εργαστηρίου λειτουργεί βιβλιοθήκη, στην 
οποία περιέχονται βιβλία και περιοδικά τα οποία έχουν αντι¬ 
κείμενο τη Φαρμακολογία, Κλινική Φαρμακολογία και θερα¬ 
πευτική. Στη βιβλιοθήκη διατηρείται αρχείο των βιβλίων η δε 
κατάταξη τους γίνεται κατά θεματικές ενότητες. 

3.0 διευθυντής ενημερώνεται πριν από τη διεξαγωγή κάθε 
εργασίας, που γίνεται στο εργαστήριο στα πλαίσια ερευνητι¬ 
κού προγράμματος ή άλλου έργου, που έχει αποφασισθει' και 
καθορίζει την προτεραιότητα στη χρησιμοποίηση οργάνων 
και χώρων, σε περίπτωση που δεν υπάρχει σχετική απόφαση. 

4. Ο διευθυντής έχει την ευθύνη για την εν γένει λειτουργία 
του εργαστηρίου, τη χρησιμοποίηση οργάνων και υλικώνπου 
ανήκουν σ’ αυτό, την παραμονή των εργαζομένων (προσωπι¬ 


κού, φοιτητών, επισκεπτών), στους χώρους, καθώς και στην 
προστασία των οργάνων και εγκαταστάσεων του εργαστηρί¬ 
ου από βλάβες. 

5. Η χρησιμοποίηση ειδικών οργάνων κάθε εργαστηρίου ε¬ 
πιτρέπεται μόνο στο προσωπικό του ή άλλους ερευνητές, 
που έχουν ειδική επί των οργάνων αυτών εκπαίδευση και ε¬ 
ξουσιοδότηση από το διευθυντή αυτού. Κινητά όργανα και 
σκεύη, τα οποία παραδίδονται για τη διεξαγωγή εργασιών, ε- 
πιστρέφονται, μετά τη χρησιμοποίησή τους, στην κατάσταση 
που είχαν παραδοθεί. 

6. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων σε τομείς των διδακτι¬ 
κών και ερευνητικών δραστηριοτήτων του εργαστηρίου, η 
πρόσληψη διενεργείται κατόπιν εισηγήσεως του διευθυντή 
στα αρμόδια όργανα του τμήματος σύμφωνα με τις διατάξεις 
του άρθρου 18του Ν. 1268/1982 και του άρθρου 5του Π.Δ. 
407/1980 «Περί του Κυρίου Διδακτικού Προσωπικού κ.λ.π. 
του Πανεπιστημίου και του Πολυτεχνείου Κρήτης» (Α112). 

Άρθρο 6 

Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγμα¬ 
τοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 4 παρ. 3 
του Π.Δ. 159/1984 (Α'53). 

δ. Τις πιστώσεις που διατίθενται από το Τμήμα Ιατρικήςτου 
Δημοκρίτειου Πανεπιστημίου Θράκης με τη διαδικασία του 
άρθρου 4παρ. Ιετου Ν. 2083/1992 (Α' 159). 

ε. Τις ειδικές εισφορές και χρηματοδοτήσεις από διεθνείς 
οργανισμούς, δημόσιες ή ιδιωτικές επιχειρήσεις και νομικά ή 
φυσικά πρόσωπα και 

στ. Τις κληρονομιές, τις δωρεές και τις κληροδοσίες που 
καταλείπονται στο Δημοκρίτειο Πανεπιστήμιο Θράκης για 
τους σκοπούς του οικείου εργαστηρίου. 

Άρθρο 7 

Τηρούμενα βιβλία 

Γιατις ανάγκες κάθε εργαστηρίου τηρούνται τα ακόλουθα 
βιβλία και στοιχεία: βαθμολόγιο φοιτητών, βιβλίο περιουσια¬ 
κών στοιχείων, φάκελλος οικονομικών στοιχείων κάθε έτους, 
κατάλογος επιστημονικών βιβλίων, περιοδικών και οργάνων, 
αρχείο ερευνητικών προγραμμάτων, βιβλίο μεταβολών προ¬ 
σωπικού, πρωτόκολλο διακίνησης αλληλογραφίας. 

Με απόφαση του διευθυντή μπορεί να τηρείται και κάθε άλ¬ 
λο βιβλίο ή στοιχείο που προβλέπεται από ειδικές διατάξεις. 

Στον Υπουργό Εθνικής Παιδείας και Θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 16 Φεβρουάριου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 

( 2 ) 

ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΘ.49 
Ίδρυση Παιδοχειρουργικής κλινικής στο Τμήμα Ιατρικήςτου 
Πανεπιστημίου Πατρών και καθορισμός του εσωτερικού 
της κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. α) Των άρθρων 50 παρ. 1 και 7 παρ. 5 του Ν. 1268/82 (Α 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1109 


87), όπως η τελευταία αυτή διάταξη τροποποιήθηκε με το άρ¬ 
θρο 48 παρ. 2 του Ν. 1404/83 (Α' 173) και β) του άρθρου II του 
Π.Δ. 55/1996 (Α' 48). 

2. Τη γνώμη της Γενικής Συνέλευσης του- Τμήματος Ιατρι¬ 
κής του Πανεπιστημίου Πατρών (συνεδρίαση 355/18.10.99). 

3. Το γεγονός ότι από την εφαρμογή του παρόντος διατάγ¬ 
ματος δεν προκαλείται δαπάνη σε βάρος του κρατικού προ¬ 
ϋπολογισμού ή του προϋπολογισμού του Πανεπιστημίου Πα¬ 
τρών, (άρθρο 29ΑτουΝ. 1588/1985 όπως αυτό προσετέθη με 
το άρθρο 27 του Ν. 2081/1992 (Α' 154) και τροποποιήθηκε με 
το άρθρο 1 παρ. 2 ατού Ν. 2469/1997 (Α'38). 

4. Τις αριθ. 211/2000 και 463/2000 γνωμοδοτήσεις του Συμ- 
βουλίουτης Επικράτειας, μεπρόταση του Υπουργού Εθνικής 
Παιδείας και Θρησκευμάτων, αποφασίζουμε: 

Άρθρο 1 

Ίδρυση 

1. Ιδρύεται στο Τμήμα Ιατρικής της Σχολής Επιστημών Υ¬ 
γείας του Πανεπιστημίου Πατρών, Παιδοχειρουργική κλινι¬ 
κή, η οποία εξυπηρετεί διδακτικές ερευνητικές και νοσηλευ¬ 
τικές ανάγκες στα εξής γνωστικά αντικείμενα: 

α. Χειρουργική συγγενών ανωμαλιών, νεοπλασιών-κακώ- 
σεων και φλεγμονωδών παθήσεων που αφορούν τα όργανα 
του πεπτικού συστήματος, του ουροποιογεννητικού συστή¬ 
ματος, του θώρακα-πλην καρδιάς και μεγάλων αγγείων και 
του τραχήλου -πλην φάρυγγα και λάρυγγα- σε άτομα νεογνι- 
κής, βρεφικής και παιδικής ηλικίας. 

β. Μεταμοσχεύσεις οργάνων σε άτομα βρεφικής και παιδι¬ 
κής ηλικίας. 

γ. Λαπαροενδροσκοπική χειρουργική όπως αυτή εφαρμό¬ 
ζεται σήμερα στην παιδοχειρουργική. 

δ. Μανομετρία πεπτικού και ουροποιητικού συστήματος. 

2. Η κλινική εντάσσεται στον Τομέα Παιδιατρικής Μαιευτι¬ 
κής - Γυναικολογίας. 

3. Οι σκοποί της κλινικής είναι οι ακόλουθοι: 

α. Η κάλυψη των διδακτικών και ερευνητικών αναγκών του 
Τμήματος Ιατρικής του Πανεπιστημίου Πατρών στα θέματα 
με τα οποία ασχολείται, καθώς και η ανάπτυξη προγραμμά¬ 
των διδασκαλίας και η διεξαγωγή βασικής και εφαρμοσμένης 
έρευνας, σε συναφή θέματα. 

β. Η εξυπηρέτηση των διαφόρων κοινωνικών αναγκών όταν 
και όποτε ζητείται συγκεκριμένη συνδρομή, που ανήκει στα 
αντικείμενα της κλινικής. 

γ. Η ειδίκευση ιατρών, νοσηλευτών καθώς και άλλων λει¬ 
τουργών των κλάδων υγείας και η συνεχής εκπαίδευση και ε¬ 
πιμόρφωση αυτών. 

δ. Η άσκηση προληπτικής ιατρικής περίθαλψης και νοση¬ 
λείας στην περιφέρεια που καλύπτει το Π. Π. Γ. Ν. Π. σαν τρι¬ 
τοβάθμιο κέντρο, σε ασθενείς με νοσήματα όπως αυτά περι- 
γράφονται στο άρθρο 1 του παρόντος διατάγματος. 

ε. Η εκτέλεση κλινικών και πειραματικών ερευνητικών προ¬ 
γραμμάτων με σκοπό τη μελέτη και αναζήτηση νέωντεχνικών 
και θεραπευτικών μεθόδων. 

στ. Η συνεργασία και ανταλλαγή επιστημονικών γνώσεων 
με άλλα ακαδημαϊκά ή ερευνητικά ιδρύματα και ερευνητικά 
κέντρα της ημεδαπής ή της αλλοδαπής. 

ζ. Η οργάνωση σεμιναρίων, συμποσίων, συνεδρίων, διαλέ¬ 
ξεων, εκθέσεων και μετεκπαιδευτικών μαθημάτων, καθώς και 
η πραγματοποίηση δημοσιεύσεων και εκδόσεων με σκοπό 
την ενημέρωση του ιατρικού και λοιπού προσωπικού της κλι¬ 
νικής. 

Άρθρο 2 
Προσωπικό 

Η κλινική στελεχώνεται από ιατρικό και λοιπό προσωπικό 
που υπηρετεί στο Τμήμα Ιατρικής και στο νοσοκομείο όπου ε¬ 
γκαθίσταται και λειτουργεί. Το ιατρικό προσωπικό αποτελεί- 
ται από τον διευθυντή και τα μέλη του Διδακτικού Ερευνητι¬ 


κού Προσωπικού (Δ Ε. Π.) του Τμήματος Ιατρικής, που η επι¬ 
στημονική ενασχόλησή τους εμπίπτει στα διδακτικά, ερευνη¬ 
τικά και κλινικά ενδιαφέροντα της κλινικής. Το προσωπικό αυ¬ 
τό συμπληρώνεται από ειδικευόμενους και ειδικευμένους ια¬ 
τρούς. Το λοιπό προσωπικό περιλαμβάνει μέλη του Ειδικού 
Τεχνικού Εργαστηριακού Προσωπικού (Ε.Τ.Ε.Π.) νοσηλευ¬ 
τές και λοιπό παράίατρικό και διοικητικό προσωπικό. Η τοπο¬ 
θέτηση στην κλινική των μελών Δ. Ε. Π. των μελών Ε.Τ.Ε.Π. 
και του διοικητικού προσωπικού γίνεται με τη διαδικασία των 
άρθρων 4 παρ. 1 (δ) του Ν. 2083/1992 και 13 παρ. 3(β) του Ν. 
2817/2000 (Α' 78) των δε ειδικευόμενων και ειδικευμένων ια¬ 
τρών με τη διαδικασία του άρθρου 19 του ν. 1579/1985 και 
των υπολοίπων μελών με τη διαδικασία που ορίζεται στον ορ¬ 
γανισμό του νοσοκομείου, στο οποίο εγκαθίσταται. 

Άρθρο 3 

Διοίκηση-αρμοδιότητες 

1. Η κλινική διευθύνεται από διευθυντή που είναι μέλος του 
Διδακτικού Ερευνητικού Προσωπικού (Δ.Ε.Π.) του Τμήματος 
Ιατρικής και ορίζεται με τις διαδικασίες του άρθρου 28 του 
ν.2083/1992, όπωςτροποποιήθηκεμετο άρθρο 1 παρ. 12του 
ν.2188/1994(Α' 18). 

2. Ο διευθυντής έχει τις αρμοδιότητες που ορίζονται στο 
άρθρο 7 του ν. 1268/82 μεταξύ των οποίων περιλαμβάνονται. 

-Η κατάρτιση και η υποβολή στη Γενική Συνέλευση του Το¬ 
μέα Παιδιατρικής Μαιευτικής - Γ υναικολογίας, του ετήσιου 
προγράμματος λειτουργίας της κλινικής και η μέριμνα για 
την εφαρμογή του. 

- Η μέριμνα νια την υλοποίηση των αποφάσεων των συλλο¬ 
γικών οργάνων (Διοικητικού Συμβουλίου και Επιστημονικής 
Επιτροπής) του νοσοκομείου στο οποίο εγκαθίσταται καιλει- 
τουργείη κλινική, σε θέματα που αφορούν την παροχή νοση¬ 
λευτικού έργου. 

- Η μέριμνα για τη στελέχωση της και την οικονομική δια¬ 
χείριση των εσόδων της. 

- Η μέριμνα για την υποβολή στη Γενική Συνέλευση του Το¬ 
μέα Παιδιατρικής Μαιευτικής - Γ υναικολογίας, του ετήσιου α¬ 
πολογισμού των δραστηριοτήτων, της κλινικής. 

- Η εισήγηση στη Γενική Συνέλευση του Τομέα Παιδιατρι¬ 
κής Μαιευτικής -Γυναικολογίας, για τον ορισμό των υπευθύ¬ 
νων για τα αναλώσιμα υλικά και τον κινητό εξοπλισμό, και 

- Η υπογραφή κάθε εξερχόμενου της κλινικής εγγράφου. 

Άρθρο 4 

Εγκατάσταση - λειτουργία 

1. Η κλινική εγκαθίσταται με τη διαδικασία του άρθρου 13 
του Ν. 1397/1983, στο κατά τις διατάξεις του Π.Δ. 411/1995 
(Α' 237) Περιφερειακό Πανεπιστημιακό Γενικό Νοσοκομείο 
Πατρών. Στο χώρο εγκατάστασης υπάρχει πινακίδα με τον 
τίτλο της κλινικής και το ονοματεπώνυμο του Διευθυντή. 

2. Το ωράριο εργασίας του προσωπικού είναι σύμφωνα με 
τις ισχύουσες διατάξεις αυτό το οποίο προβλέπεται για κάθε 
κατηγορία. 

3. Ο διευθυντής έχει την ευθύνη για την εν γένει λειτουργία 
της κλινικής, τη χρησιμοποίηση οργάνων και υλικών, την πα¬ 
ραμονή εργαζομένων σε χώρους όπου πραγματοποιούνται 
πειραματικές εργασίες. Ο διευθυντής ενημερώνεται για κάθε 
ερευνητική πειραματική εργασία πριν από τη διεξαγωγή της 
και καθορίζει την προτεραιότητα χρήσης οργάνων και χώρων 
όταν δεν υπάρχει ήδη σχετική απόφαση της Γ ενικής Συνέλευ¬ 
σης του Τομέα Παιδιατρικής, Μαιευτικής - Γ υναικολογίας. 

4. Η χρησιμοποίηση ειδικών οργάνων της κλινικής επιτρέ¬ 
πεται μόνο στο προσωπικό της κλινικής ή σε άλλους ερευνη¬ 
τές που έχουν ειδική επί των οργάνων αυτών εκπαίδευση. Κι¬ 
νητά όργανα και σκεύη, τα οποία παραδίδονται για τη διεξα¬ 
γωγή ερευνητικής πειραματικής εργασίας επιστρέφονται, 
μετά τη χρησιμοποίηση τους, στην κατάσταση που είχαν πα¬ 
ραδοθεί. 

Άρθρο 5 

Χώροι νοσηλείας ασθενών και ειδικών εξετάσεων 

1. Ασθενείς νεογνικής ηλικίας, μετά την χειρουργική επέμ¬ 
βαση νοσηλεύονται στη Μονάδα Εντατικής Νοσηλείας, νεο¬ 
γέννητων και παρακολουθούνται από τους παιδοχειρουρ- 
γούς σε συνεργασία με τους νεογνολόγους. 

2. Ασθενείς βρεφικής και παιδικής ηλικίας νοσηλεύονται 
στην Παιδοχειρουργική κλινική. Για τις ανάγκες λειτουργίας 
της παιδοχειρουργικής κλινικής απαιτούνται δεκαπέντε (15) 
κλίνες (ενηλίκων και βρεφών). 

3. Αίθουσα μανομετρίας. Στο χώρο αυτό εγκαθίσταται ειδι¬ 
κή συσκευή για την προεγχειρητική μελέτη και διάγνωση και 
τον μετεγχειρητικό έλεγχο ασθενών με συγγενείς και επίκτη- 
τεςπαθήσειςτωνσυστημάτωνπεπτικού, ουροποιητικού (γα- 
στροϊσοφαγική παλινδρόμηση, ακράτεια κοπράνων, νευρο- 
γενής ουροδόχος κύστη). 

Άρθρο 6 
Έσοδα 

Τα έσοδα της κλινικής προέρχονται από: 

α. Την εκτέλεση ερευνητικών προγραμμάτων που πραγμα¬ 
τοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών ή εν γένει επιστημονικών προϊ¬ 
όντων. 

γ. Τις πιστώσεις που διατίθενται από το Τμήμα με τη διαδι¬ 
κασία του άρθρου4παρ. 1 (ε) του Ν. 2083/1992 (ΑΊ59). 

δ. Τις ειδικές εισφορές και χρηματοδοτήσεις από διεθνείς 
οργανισμούς, δημόσιες ή ιδιωτικές επιχειρήσεις και νομικά ή 
φυσικά πρόσωπα και 

ε. Τις κληρονομιές, τις δωρεές και τις κληροδοσίες που κα- 
ταλείπονται στο Πανεπιστήμιο, για τους σκοπούς της κλινι¬ 
κής. 


Άρθρο 7 

Τηρούμενα βιβλία 

Γιατις ανάγκες της κλινικής τηρούνται τα ακόλουθα βιβλία 
και στοιχεία: 

-Βαθμολόγιο φοιτητών. 

-Αρχείο Χειρουργείου. 

-Αρχείο αρρώστων εξωτερικού Ιατρείου και εισαγωγών. 

-Αρχείο νοσηλευομένων εντατικής θεραπείας. 

-Φάκελος οικονομικών στοιχείων κάθε έτους. 

-Βιβλίο περιουσιακών στοιχείων. 

-Κατάλογος επιστημονικών βιβλίων, περιοδικών και οργά¬ 
νων. 

-Βιβλίο καταγραφής όλωντων οργάνων καθώς καιτου προ- 
βλεπόμενου πρωτοκόλλου συντήρησης. 

-Βιβλίο καταγραφής αναλώσιμου υλικού και εξαρτημάτων 
μηχανημάτων και συσκευών της κλινικής. 

-Βιβλίο μεταβολών προσωπικού. 

-Βιβλίο επιστημονικής δραστηριότητας. 

-Πρωτόκολλο εισερχόμενης - εξερχόμενης αλληλογρα¬ 
φίας και κάθε άλλο βιβλίο ή στοιχείο το οποίο προβλέπεται α¬ 
πό την ισχύουσα νομοθεσία ή κρίνεται απαραίτητο. 

Στον Υπουργό Εθνικής Παιδείας και Θρησκευμάτων αναθέ- 
τουμε τη δημοσίευση και εκτέλεση του παρόντος διατάγματος. 

Αθήνα, 16 Φεβρουάριου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




